| DE WESTFALIA | aEgo Wernherus , Dei gratia Sancte Monasteriensis ecclesie episcopus , notum esse cupimus omnibus fidelibus tam presentibus quam futuris qualiter quidam ecclesie nostre minister nomine Liudbertus diuina pietate commonitus studium sui laboris ad finem perducere curauit bone actionis , pro spe enim promerende remunerationis eterne , de bonis suis iuste acquisitis redemptori nostro Ihesu Christo sacrificium fecit b . Extruxit itaque cellulam in predio suo in loco uidelicet qui Honheste nominatur , in honore sancte Dei genitricis et perpetue uirginis Marie et curiam in prefato loco cum terra arabili quantum duobus sufficit aratris , cum silua circumstante usque ad presignatam metam et pecorum pascua ex utraque parte amnis preterfluentis communia et domum quam habuit in Holenbeke que soluit annis singulis solidos XlIIla , et alterius domus huic proxime decimam IIII solidos ualentem et terram Albuctem duos solidos persoluentem , consensu et uoluntate domini Henrici maioris ecclesie prepositi de quo in beneficium C tenuit et aliam domum in Aschebergo que X solidos soluit , nec non mansum unum Westenuelle de quo IIII solidi dantur , et unum mansum qui in Cumpe situs est et III solidos persoluit , et aliam domum in Walegarde III solidos et IX nummos persoluentem . Item mansum in Honhorst IIII solidos reddentem et XXI solidos decimarum in Nigenberge et Honsele et terra Benzonis quam a nobis in beneficio tenuit , eidem celluled et nostre testimonio ecclesie presentibus et coram nobis , uiua uoce , collaudantibus suis tunc temporis iustis heredibus , quorum ista sunt nomina Adelheidis filia ipsius , cum marito suo Gozuino ; Walthardus de Beuernon frater eius cum filio suo Liudbertho ; Godefridus maioris ecclesie canonicus cum fratre suo Henrico de Sconenbeke , filii sororis Liudberti ; Othbure quoque soror eius cum filiis suis Eggeberto et Walthardo ; sine omni in posterum heredum reclamatione , in fratrum sustentationem contradidit ; rogatu autem ipsius a reuerendo abbati Nicholao Sancti Nichasii qui est in ciuitate Remensi impetrauimus quatinus fratrem Theodoricum et huius Liudberti germanum uterinum ad nos transmitteret et in prefato loco priorem monachorum constitueret , ita ut michi meisque successoribus Monasteriensis scilicet ecclesie episcopis , debitam exibeant reuerentiam et ecclesiastica quecumque sacramenta a nobis cum debita humilitate suscipiant , et abbati suo secundum Sancti Benedicti regulam ac professionis sue tenorem promissam conseruent obedientiam . Quia uero hec prefata cellula cum omni sua possessione uel proprietate ad nos spectat ipso Liudberto tradente illius petitione et uoluntate eam monasterio Beati Nichasii Remensis a monachis suis perpetuo possidendam e inhabitandam concedimus , ea tamen ratione , ut singulis annis ipse prior pro fundi recognitione , ad decorem et usum nostri monasterii unum aureum uel UIII ° argenteos monasteriensis monete et ponderis , super altare patronis nostri sancti Pauli afferat ; preterea decimam quandam in uilla Hellen et Alsteden X solidos persoluentem quam Walthardus de Beuernon ' et filius eius , Liudbertus quorum beneficium fuit pro remedio animarum suarum nobis reddiderunt predicte ecclesie quiete perpetuo tenendam contulimus , ipso die scilicet UIIII kal . mai quo eam Sancti Spiritus gratia inuocata dedicauimus . In predicta quoque die matrona quedam Ludimodis nomine nostre soror ecclesie et filii eius Herebordus et Fredericus mansum unum in uilla Ulflon , III solidos reddentem et Bertrannus de Aldenberge et Rolandus frater eius et Richenze utrorumque mater sepenominate ecclesie , terram in uilla cui nomen est Honhorst de qua XII denarii persoluuntur , intuitu diuine misericordie consequende contulerunt ; huius autem nouelle plantationis inchoatio ut firmior teneatur et certior sigilli nostri impressione hanc cartulam signari precipimus , et ne quis temerario ausu hanc traditionem uiolare seu infringere presumat auctoritate apostolorum principis et nostra sub anathematis comminationem A interdicimus . Nomina eorum qui presentes fuerunt testium et in Maiori Ecclesia canonicorum hec sunt : Henricus prepositus ; Berno decanus ; Adelbertus ; Rothericus cantor ; Engelbertus prepositus ; Fridericus custos ; Wichertus subdecanus ; Wecelinus ; Godescalcus ; Gisilbertus ; Rabodo ; Hartwigus ; Ouo ; Lambertus ; Meinricus . Hec sunt nomina laicorum : Euerwinus aduocatus de Frikenhorst ; Wolfardus urbis prefectus ; Bernhardus camerarius ; Berthrannus et item Bertrannus et frater eius Rolandus et alii plures . Acta uero sunt anno Incarnationis dominice millesimo C ° XL ° II ° , indictione Ua ; presidente Romane Ecclesie papa Innocentio 11 ° et regnante Conrado Romanorum rege glorioso .